section_heading: Erupcije
paragraph_text: Najduža neprekinuta erupcija Mayona se otpočela 23. lipnja 1897. godine i trajala je sedam dana. Ponovo je lava dosegla naseljena mjesta. Sedam milja istočno od vulkana, selo Bacacay je potpuno spaljeno, a 15 metara lave ga je potpuno prekrilo. U selu Libon je tada oko 100 osoba poginulo, a moguće je da su se ugušili od dima i pepela te izbačenih gromada užarenih stijena. Druga sela poput San Roque, Misericordia i Santo Nino su također ostala bez brojih stanovnika. Vjetrovi su odnijeli pepeo i dim na više od 160 km od vulkana. Smatra se da je ukupno 400 ljudi stradalo tijekom te erupcije.